

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

**DĖL ŽEMĖS SKLYPO (KADASTRO NR. 8750/0001:0416), ESANČIO ŠILALĖS RAJONO SAVIVALDYBĖJE, DŽIAUGĖNŲ KAIME, PAGRINDINĖS ŽEMĖS NAUDOJIMO PASKIRTIES KEITIMO**

2018 m. gegužės 11 d. Nr. DĮV – 582

Šilalė

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo 20 straipsnio 2 dalies 2 punktu, Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo, patvirtinto Lietuvos Respublikos Vyriausybės 1999 m. rugsėjo 29 d. nutarimu Nr. 1073 „Dėl Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo patvirtinimo“, 10 punktu, Žemės naudojimo būdų turinio aprašu, patvirtintu Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D– 37/D1– 40 „Dėl Žemės naudojimo būdų turinio aprašo patvirtinimo“, Šilalės rajono savivaldybės teritorijos bendruoju planu, patvirtintu Šilalės rajono savivaldybės tarybos 2008 m. kovo 27 d. sprendimu Nr. T1-107 „Dėl Šilalės rajono savivaldybės teritorijos ir savivaldybės teritorijos dalies (Šilalės miesto) bendrojo plano tvirtinimo“, atsižvelgdamas į Audronės Juškienės 2018 m. gegužės 2 d. prašymą:

 1. Keičiu 0,2155 ha ploto žemės sklypo, esančio Šilalės r. sav., Džiaugėnų k. (kadastro Nr. 8750/0001:0416), pagrindinę žemės naudojimo paskirtį – iš žemės ūkio paskirties žemės į kitą paskirtį, nustatau žemės naudojimo būdą – vienbučių ir dvibučių gyvenamųjų pastatų teritorijos.

 2. Nustatau 0,2155 ha žemės sklypo vertę – 211,00 Eur.

 3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

 Šis įsakymas gali būti skundžiamas Regionų apygardos administracinio teismo Klaipėdos rūmams, Galinio Pylimo g. 9, Klaipėda, Lietuvos Respublikos administracinių bylų teisenos įstatymo nustatyta tvarka.

Administracijos direktorius Raimundas Vaitiekus